alaskan malamute
Store norske leksikon,Teknologi og industri,Landbruk,Husdyr,Hund,Hunderaser
Alaskan malamute er en amerikansk hunderase. Denne polare spisshundrasen har navn etter inuitstammen Mahlemute. Den anvendes nå vesentlig som trekkhund.
Malamuten er alaskas nasjonalrase, og har etter hvert blitt populær også i Europa. Beskrivelse: Mankehøyde ca. 58 cm for tisper, ca. 64 cm for hannhunder. Hodet er kraftig, men ikke tungt, og ørene stående. Halen bæres frem over ryggen, ikke opprullet. Den har tett underull, grov, utstående, ikke særlig lang overpels, og er grå, rød eller svart med hvitt. Andre spisshundfarger er tillatt, men sjeldne. Den har alltid hvitt på buken, deler av ben og poter, samt hodetegninger. Den har også mørkere farge på hodet, såkalt «hette». Les mer i Store norske leksikon Hund Hunderase Liste over hunderaser hundens historie